Document ID: /roh_data/filtered/Billingualer_Corpus_interleaved-de-rm.jsonl.gz/1547

This is a text translated from German to Rumantsch Grischun.
Kommissionsmehrheit befürwortet erneut Aufgabenentflechtung bei der Justiz

Der Grosse Rat wird sich in der Februarsession 2009 zum zweiten Mal mit der Entflechtung der Aufgaben in der Justiz zu befassen haben, dies nachdem der Rat das Geschäft im Oktober vergangenen Jahres an die vorberatende Kommission zur Neubeurteilung zurückgewiesen hatte.

Die Kommission für Justiz und Sicherheit hat die ergänzte Botschaft der Regierung in Anwesenheit von Regierungsrätin Barbara Janom Steiner erneut zuhanden des Grossen Rates vorberaten. Im Rahmen der von der Regierung vorgeschlagenen Teilrevision der Kantonsverfassung soll die Grundsatzfrage geklärt werden, ob den Kreisen auch künftig richterliche Aufgaben zukommen sollen oder nicht. Wie vor Jahresfrist wurde das Geschäft intensiv und kontrovers diskutiert. Eine knappe Kommissionsmehrheit befürwortet eine Neuordnung der erstinstanzlichen Zivil- und Strafgerichtsbarkeit, um die zwingenden bundesrechtlichen Vorgaben der Schweizerischen Strafprozessordnung und deren Auswirkungen für die Kreise und Gemeinden aufzufangen. Sie spricht sich zudem für eine klare Trennung von Politik und Justiz auf Kreisebene und eine Aufgabenentflechtung im Bereich der Justiz aus. In diesem Sinne stellt sich die Kommissionsmehrheit erneut hinter die Botschaft der Regierung und spricht sich zugunsten der Teilrevision der Kantonsverfassung zuhanden der Volksabstimmung aus. Eine Minderheit sieht als Folge der Annahme des Antrags der Regierung die faktische Abschaffung der Kreise und lehnt die Vorlage ab. Sie will die Aufgabenentflechtung erst anlässlich der Strukturreform im Jahre 2010 angehen.

Gremium: Kommission für Justiz und Sicherheit

Quelle: dt Kommission für Justiz und Sicherheit

04.02.2009
La maioritad da la cumissiun beneventa puspè il detretschament da las incumbensas giudizialas

Il cussegl grond vegn a s'occupar durant la sessiun da favrer 2009 per la segunda giada dal detretschament da las incumbensas giudizialas, suenter ch'el aveva returnà la fatschenta l'october passà a la cumissiun predeliberanta per giuditgar da nov la situaziun.

La cumissiun per giustia e segirezza ha puspè predeliberà la missiva cumplettada da la regenza per mauns dal cussegl grond, e quai en preschientscha da la cussegliera guvernativa Barbara Janom Steiner. En il rom da la revisiun parziala da la constituziun chantunala che vegn proponida da la regenza duai vegnir sclerida la dumonda da princip, sch'ils circuls duain survegnir er en l'avegnir incumbensas giudizialas u betg. Sco avant in onn è la fatschenta vegnida discutada en moda intensiva e cuntraversa. Ina pitschna maioritad da la cumissiun ha beneventà la reordinaziun da la giurisdicziun civila e penala per ademplir uschia las prescripziuns liantas da la procedura penala svizra e lur consequenzas per ils circuls e per las vischnancas. Ella pleda plinavant a favur d'ina clera separaziun da la politica e da la giustia sin il plaun cirquital ed a favur d'in detretschament da las incumbensas en il sectur da la giustia. En quest senn sustegna la maioritad da la cumissiun puspè la missiva da la regenza e s'exprima per la revisiun parziala da la constituziun chantunala per mauns da la votaziun dal pievel. Ina minoritad presuma, sche la proposta da la regenza vegn acceptada, ch'ils circuls vegnian per consequenza abolids facticamain e refusa il project. Ella preferescha da cumenzar cun il detretschament da las incumbensas pir a chaschun da la refurma da las structuras l'onn 2010.

Gremi: cumissiun per giustia e segirezza

Funtauna: rg cumissiun per giustia e segirezza

04.02.2009